[bookmark: _Hlk165528666]Z A P I S N I K
47. sjednice Vijeća Mjesnog odbora Volovčica
održane dana 25. veljače 2025. godine (utorak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: ---
GOSTI: Branko Jeger, Miroslav Villi
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 5 od 5 članova/ica Vijeća, što znači da Vijeće može pravovaljano odlučivati te otvara 47. sjednicu Vijeća Mjesnog odbora.
Vijeće je jednoglasno verificiralo tekst Zapisnika 46. sjednice Vijeća održane dana 23. siječnja 2025. godine.
Na prijedlog predsjednice, Vijeće jednoglasno utvrđuje dopunjeni

D N E V N I   R E D

1. Predstavljanje koncepta „Priuštivo stanovanje kroz renovaciju višestambenih objekata“ autora Branka Jegera i suradnika Hildegard Auf Franić i Miroslava Villia
2. Izvješće o radu Vijeća Mjesnog odbora Volovčica za 2024.
3. Program rada Vijeća Mjesnog odbora Volovčica za 2025.
4. Aktualna komunalna problematika
5. Razno: izvješća, pitanja i prijedlozi.
Ad1) Predstavljanje koncepta „Priuštivo stanovanje kroz renovaciju višestambenih objekata“
Gosti  Branko Jeger i Miroslav Villi predstavili su koncept „Priuštivo stanovanje kroz renovaciju višestambenih objekata“  kojom se predlaže renovacija višestambenih peterokatnih zgrada građenih šezdesetih godina 20. stoljeća dogradnjom šeste etaže sa dodatnim kvadratima za stanovanje, ugradnjom vanjskih dizala, mogućom dogradnjom balkona i cjelovitom energetskom obnovom zgrade koja uključuje ugradnju solarnih elektrana. Predloženom intervencijom osigurali bi se novi, priuštivi stanovi i značajno poboljšalo životne uvjete postojećih stanara, posebno osjetljivih skupina poput osoba s invaliditetom i starijih osoba. Ovaj Prijedlog je predstavljen i na 59. zagrebačkom salonu urbanizma i arhitekture.
S obzirom na strukturu stanovništva MS Volovčica i na činjenicu da se radi o naselju za koje se može utvrditi da ima 6 urbanih cjelina koje su izgrađene planski, s ujednačenim stambenim jedinicama (kako stambenim zgradama, tako i obiteljskim kućama), s brojnim  kultiviranim zelenim plohama i javnim sadržajima, Vijećnici su u raspravi zaključili da se ovakvim konceptima za unapređenje uvjeta stanovanja ujedno osigurava zadržavanje izgleda i strukture Volovčice, ali i obeshrabrivanje dehumanizacije uvjeta života građana naselja njegovom nepotrebnom prigrađenošću i posljedičnom betonizacijom.
Temeljem provedene rasprave, Vijeće jednoglasno donosi 

Z a k lj u č a k   1. 

	Vijeće Mjesnog odbora Volovčica predlaže Vijeću Gradske četvrti Peščenica-Žitnjak podržavanje koncepta „Priuštivo stanovanje kroz renovaciju višestambenih objekata“ i inicijative za priuštivo, prikladno i sigurno stanovanje kao temeljno pravo i osnovnu ljudsku potrebu koja određuje kvalitetu života te kao strukturni element urbanog i održivog razvoja Grada Zagreba. 
Ad2) Izvješće o radu Vijeća Mjesnog odbora Volovčica za 2024.
Temeljem provedene rasprave, Vijeće jednoglasno prihvaća 

I Z V J E Š Ć E   O   R A D U
Vijeća Mjesnog odbora Volovčica
za 2024. 
U 2024. rad Vijeća se odvijao u skladu sa Statutom Grada Zagreba, Pravilima Mjesnog odbora Volovčica, Poslovnikom o radu Mjesnog odbora Volovčica i Programom rada Vijeća Mjesnog odbora Volovčica.
Vijeće je do 31. prosinca 2024. godine s predsjednicom Ivom Jelačić održalo 12 (dvanaest) sjednica. Sjednicama je prisustvovalo prosječno po 5 članova Vijeća. Nije bilo odgođenih, a niti prekinutih sjednica zbog nedovoljnog broja prisutnih članova Vijeća. Prosječno trajanje sjednica Vijeća bilo je 1:00 sat. Do kraja prosinca 2024. godine bilo je ukupno 40 točaka dnevnog reda.
Na sjednicama se ukupno raspravljalo o 40 točaka dnevnog reda:
· doneseni su sljedeći akti: 
· Godišnji izvještaj o izvršenju financijskog plana Mjesnog odbora Volovčica za 2023.,
· Financijski plan Mjesnog odbora Volovčica za 2024.,
· Program rada Vijeća Mjesnog odbora za 2024.,
· Financijski plan Mjesnog odbora Volovčica za 2025. (studeni 2024.),
· Plan malih komunalnih akcija Mjesnog odbora Volovčica za 2025. godinu (studeni 2024.)
· Izvješće o radu Vijeća Mjesnog odbora Volovčica za 2023.,
· Plan potreba za aktivnostima, programima i projektima unapređenja kvalitete
života građana Mjesnog odbora Volovčica u 2024.
· Vijeće je stavilo mandat 1 člana VMO Volovčica u mirovanje,
· Vijeće je izabralo 1 novog člana Mandatnog povjerenstva,
· Vijeće je dalo pozitivno mišljenje na 37 zahtjeva za povremeno korištenje prostora Mjesnog odbora Volovčica,
· Vijeće je odobrilo 10 zahtjeva za jednokratno korištenje prostora Mjesnog odbora Volovčica,
· na svim sjednicama Vijeće je raspravljalo o zahtjevima građana te prijedlozima vijećnika, te slalo dopise i zaključke/mailom nadležnim gradskim uredima,
· [bookmark: _Hlk159354103]donesen je 61 akt/zaključak.
Predsjednica Vijeća je redovito sazivala sjednice Vijeća, predlagala dnevni red i predsjedala svim sjednicama Vijeća u 2024. godini. Surađivala je s predsjednikom Vijeća Gradske četvrti Peščenica-Žitnjak u sastavljanju dnevnog reda te prisustvovala Koordinacijama predsjednika Gradske četvrti Peščenica-Žitnjak i predsjednika mjesnih odbora Gradske četvrti Peščenica-Žitnjak.
Članovi Vijeća su svoj rad realizirali prvenstveno kroz sudjelovanje na sjednicama Vijeća na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu te davali inicijative i prijedloge radi poboljšanja života građana na svom području. Također su organizirali redovita mjesečna dežurstva u sjedištu Mjesnog odbora radi primanja građana. Vijeće je donijelo 99,9% odluka i zaključaka konsenzusom uz izostanak interesnih i stranačkih podjela te na opću dobrobit građana Mjesnog odbora Volovčica.
Vijeće je u svom radu nastojalo riješiti zahtjeve građana te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica-Žitnjak i nadležnih gradskih ureda sa zahtjevima i potrebama građana Mjesnog odbora Volovčica, dostavljajući zapisnike i zaključke sa sjednica Vijeća.
Ad3) Program rada Vijeća Mjesnog odbora Volovčica za 2025.
Temeljem provedene rasprave, Vijeće jednoglasno donosi 


PROGRAM RADA VIJEĆA MJESNOG ODBORA VOLOVČICA
ZA 2025.
a) Polazne odrednice
Vijeće Mjesnog odbora Volovčica polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora Volovčica.
Naravno, polazne odrednice i ciljevi i zadaci Programa rada Vijeća Mjesnog odbora Volovčica, ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Volovčica kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Volovčica s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Volovčica koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i Koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.
Iz navedenog konteksta specificiraju se sljedeće polazne odrednice:
1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru Volovčica.
9. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Volovčica s građanima;
· suradnje Vijeća Mjesnog odbora Volovčica s Vijećem Gradske četvrti Peščenica-Žitnjak i Gradskim uredom  za mjesnu samoupravu, promet, civilnu zaštitu i sigurnost.
Navedene odrednice uvjetuju i usmjeravaju izravno uspješnost rada Vijeća Mjesnog odbora Volovčica a, neizravno, pridonose uspješnoj realizaciji rada Vijeća Gradske četvrti Peščenica-Žitnjak.
a) Glavni ciljevi
Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg Mjesnog odbora, Vijeće Mjesnog odbora Volovčica postavlja sljedeće ciljeve:
1. Koordinirano u suradnji s građanima, sustavno prikupljanje svih podataka bitnih za Mjesni odbor Volovčica o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Volovčica s istim.
2. Koordinirano s Vijećem Gradske četvrti Peščenica-Žitnjak, sustavno i kontinuirano planiranje rješavanja manjih komunalnih potreba koje Vijeće Mjesnog odbora Volovčica, selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Volovčica koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Volovčica.
5. Permanentno nastojanje za što učinkovitijom suradnjom Vijeća Mjesnog odbora Volovčica s Vijećem Gradske četvrti Peščenica-Žitnjak i Gradskim uredom za mjesnu samoupravu, civilnu zaštitu i sigurnost
b) Zadaci i rokovi
Na osnovi ovih, programom postavljanih ciljeva, Vijeće Mjesnog odbora Volovčica će, u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:
1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Volovčica, te, prema složenosti i razini rješavanja, predlaganje rješavanja
a) prioriteta:
· Vijeću Mjesnog odbora Volovčica
b) prioriteta za Plan MKA:
· Vijeću Gradske četvrti Peščenica-Žitnjak
· c)  Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu)
· d) donošenje Plana  malih komunalnih akcija (čišćenje javnih površina i održavanje nerazvrstanih cesta
Zadaci:
1. Donošenje Izvješća o radu Vijeća Mjesnog odbora Volovčica za 2024. (veljača 2025.)
2. Donošenje Programa rada Vijeća Mjesnog odbora Volovčica za 2024. (veljača 2025.)
3. Donošenje Financijskog plana Mjesnog odbora Volovčica za 2026. (prosinac 2025.)
4. Donošenja Plana malih komunalnih akcija Mjesnog odbora Volovčica za 2026. (listopad 2025.)
5. Donošenje Godišnjeg izvještaja o izvršenju Financijskog plana Mjesnog odbora Volovčica za 2024. (srpanj 2025.)
6. Predlaganje prioriteta MKA za 2026. za Mjesni odbor Volovčica (srpanj - kolovoz 2025.)
7. Donošenje Plana potreba za aktivnostima, programima i projektima unapređenja kvaliteta života građana za 2026. (studeni 2025.) 
8. Donošenje Plana malih komunalnih akcija (PMKA) – asfalterski program za 2026. (listopad 2025.)
9. Prijedlozi za akcije u programima Gradskog ureda za obnovu , izgradnju, prostorno uređenje, graditeljstvo i komunalne poslove (Mega ured) za 2026. (rujan/listopad 2025.)
10. Davanje mišljenja o prijedlozima akata i programima koja od Vijeća Mjesnog odbora Volovčica zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Volovčica (kada bude zatražena i ponuđena).
11. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Volovčica (kontinuirano kroz cijelu godinu).
12. Sudjelovanje i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Volovčica (prema dospijeću prijedloga).
13. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora Volovčica (kontinuirano kroz cijelu godinu).
Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Volovčica;
· suradnji Vijeća Mjesnog odbora Volovčica s Vijećem Gradske četvrti Peščenica-Žitnjak i s predsjednikom Vijeća Gradske četvrti;
· suradnji Vijeća Mjesnog odbora s građanima Mjesnog odbora Volovčica, te o izvršenju proračunskih stavki koje se odnose na Gradski ured za mjesnu samoupravu Grada Zagreba, civilnu zaštitu i sigurnost.
Ad5) Aktualna komunalna problematika
Temeljem rasprave Vijeće Mjesnog odbora Volovčica jednoglasno donosi 

Z a k lj u č a k   2.
o rješavanju komunalne problematike

[bookmark: _GoBack]Vijeće Mjesnog odbora Volovčica ponavlja zaključak 21. sjednice od dana 22.12.2022. godine kojim predlaže Vijeću Gradske četvrti Peščenica-Žitnjak da od Zagrebačkog električnog tramvaja d.o.o. hitno zatraži
· postavljanje informativnih zaslona s vremenom dolaska tramvaja na svim tramvajskim stajalištima linija 2, 3 i 13 na području MO Volovčica,
· postavljanje informativnih zaslona s vremenom dolaska autobusa na svim autobusnim stajalištima linija 215 i 236 na području MO Volovčica.
O b r a z l o ž e nj e
S obzirom da se u protekle 2 godine i 2 mjeseca znatno povećao (i nastavit će se povećavati izgradnjom novih stambenih jedinica) broj stanovnika ovog dijela Gradske četvrti Peščenica-Žitnjak (posebice MS Ferenščica i MS Borongaj Lugovi) te s obzirom na postojeći Sveučilišni kampus Borongaj, Grafički fakultet, Školu za grafiku, dizajn i medijsku produkciju, Tehničku školu Ruđera Boškovića i na adresu u Ulici grada Gospića izmještene Arhitektonski fakultet, Građevinski fakultet, Geodetski fakultet i Fakultet strojarstva i brodogradnje, izvještavanje korisnika javnog prijevoza putem informativnih zaslona trebalo bi biti neizostavni dio infrastrukture tramvajskih i autobusnih stajališta stoga je Vijeće MO Volovčica donijelo zaključak kako je navedeno u dispozitivu.
Ad4) Razno 
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 13.03.2025. godine s početkom u 18,30 sati, a da se posljednja sjednica Vijeća u ovom mandatu održi dana 02.04.2025. godine s početkom u 18,00 sati.
Dovršeno u 19:30 sati.
Zapisnik vodila:
Iva Jelačić
KLASA: 024-08/25-003/499
URBROJ: 251-13-11-11/008-25-2 
Zagreb, 25. veljače 2025.
Predsjednica
Vijeća Mjesnog odbora Volovčica
Iva Jelačić
